CELEX: C2005/093/03
Language: sl
Date: 2005-04-16 00:00:00
Title: Sodba Sodišča (tretji senat) z dne 17. februarja 2005 v zadevi 134/03 (predlog za sprejem predhodne odločbe Giudice di pace di Genova-Voltri): Viacom Outdoor Srl proti Giotto Immobilier SARL (Svoboda opravljanja storitev — Konkurenca — Storitve lepljenja plakatov z oglaševalskimi sporočili — Nacionalna ureditev, ki določa občinsko takso za oglaševanje — Zagotavljanje storitve javnega plakatiranja s strani občin — Pooblastilo občin, da uredijo zagotavljanje storitev lepljenja plakatov z oglaševalskimi sporočili — Notranje nediskriminatorno obdavčenje)

16.4.2005   
            
            
               SL
            
            
               Uradni list Evropske unije
            
            
               C 93/2
            
         
      SODBA SODIŠČA
   
   (tretji senat)
   z dne 17. februarja 2005
   v zadevi 134/03 (predlog za sprejem predhodne odločbe Giudice di pace di Genova-Voltri): Viacom Outdoor Srl proti Giotto Immobilier SARL (1)
   
   (Svoboda opravljanja storitev - Konkurenca - Storitve lepljenja plakatov z oglaševalskimi sporočili - Nacionalna ureditev, ki določa občinsko takso za oglaševanje - Zagotavljanje storitve javnega plakatiranja s strani občin - Pooblastilo občin, da uredijo zagotavljanje storitev lepljenja plakatov z oglaševalskimi sporočili - Notranje nediskriminatorno obdavčenje)
   (2005/C 93/03)
   Jezik postopka: italijanščina
   V zadevi C-134/03, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Giudice di pace di Genova-Voltri (Italija) z dne 10. marca 2003, ki je prispel na Sodišče dne 25. marca 2003, v postopku Viacom Outdoor Srl proti Giotto Immobilier SARL, je Sodišče (tretji senat) v sestavi A. Rosas (poročevalec), predsednik senata, A. Borg Barthet, J.-P. Puissochet, J. Malenovský in U. Lõhmus, sodniki, generalna pravobranilka: J. Kokott, sodni tajnik: L. Hewlett, glavna administratorka, dne 17. februarja 2005 razglasilo sodbo, katere izrek se glasi:
   
               1.
            
            
               Vprašanja za predhodno odločanje v zvezi z razlago členov 82 ES, 86 ES, 87 ES in 88 ES so nedopustna.
            
         
               2.
            
            
               Člen 49 ES ne nasprotuje pobiranju takse, kot je občinska taksa za oglaševanje, ki jo določa decreto legislativo no 507 – Revisione ed armonizzazione dell'imposta comunale sulla pubblicità e del diritto sulle pubbliche affissioni (zakonodajna uredba št. 507 – Revizija in uskladitev občinske takse za oglaševanje in dajatev za plakatiranje) z dne 15. novembra 1993.
            
         
      (1)  UL C 146, 21.6.2003.